Den rejsende er selv ansvarlig for at pakke sin ind-checkede bagage, så indholdet ikke bliver beskadiget. I henhold til Montreal Konventionen hæfter passageren selv for skade pådraget af flyselskabet, hvis der er tale om uansvarlig medbragt/emballeret bagage, fx hvis en flaske med væske i bagagen skulle gå i stykker og påføre skade på anden bagage. Håndbagage Maksimale mål: (55 x 40 x 25cm). Vægt: 8 kg + en PC taske Er mængden af håndbagage for stor i forhold til kapaciteten ombord, forbeholder vi os ret til at anbringe en del af bagagen i flyets lastrum. Overskydende eller for store stykker håndbagage kan fratages passagererne ved check-in, vejes, mærkes til passagerens destination og lastes med den øvrige bagage. Vil du medbringe en autostol ombord, så skal du bestille en børnebillet til dit spædbarn, og betaler derved samme pris som for et barn på 2-11 år. Autostolen kan enten være fremad-eller bagudrettet, og den fastgøres i sædet ved siden af dig. For at bestille et sæde til en autostol skal du kontakte kundeservice + 298 341000 Vil du checke en autostol ind, er det uden beregning. Cykel Det bedste tips er at pakke din cykel i en cykeltaske/kuffert. Der kræves ingen registrering på forhånd! Rejser du uden en cykeltaske så drej styret en kvart omgang, afmontér pedalerne og luk luften ud af dækkene. Cyklen regnes som et stk. bagage. El-cykler regnes for farligt gods, og må ikke medbringes. Dykkerudstyr Dykkerudstyr må indeholde en trykflaske (tom), et sæt med regulator og octopus, en vest, en dykkermaske, svømmefødder, en snorkel samt en lygte (lygte og batterier skal være adskilt fra hinanden). Dykkerudstyr regnes som et stk. bagage. OBS: Dyret skal opholde sig i buret fra check-in til afhentning i ankomstlufthavnen. Bur til dyr i lasterum: Du skal selv sørge for et IATA-godkendt transportbur til dit kæledyr. Stålbur er ikke tilladt. Buret skal være lavet af et solidt materiale og desuden være vandtæt og rent. Buret skal være så stort, at dyret kan stå oprejst, vende sig rundt og ligge i en naturlig stilling. Vi anbefaler den rejsende at sikre døren til transportburet med plasticstrips før check-in. Ligeledes tjekke at buret ingen skader har. Bure som er skadet vil blive afvist ved check-in.